text:
Ýakynda Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasynyň kabul edilmegi dünýä jemgyýetçiliginiň arasynda uly seslenme döreden halkara durmuşynyň möhüm wakasyna öwrüldi.
Ýurdumyzyň we daşary döwletleriň esasy köpçülikleýin habar beriş serişdeleriniň şol günler ýaýradan köpsanly habarlarynda hormatly Prezidentimiz Gurbanguly Berdimuhamedowyň tabşyrygy boýunça işlenip taýýarlanan resminamanyň halkara syýasatynyň möhüm meseleleri babatda ýurdumyzyň garaýyşlaryny nazara almak bilen, ýakyn ýedi ýyl üçin Garaşsyz, Bitarap Türkmenistanyň daşary syýasatyny kesgitleýändigi bellenildi.
Daşary ýurt metbugatynyň resmi çeşmelere, hususan-da, Türkmenistanyň Döwlet habarlar agentligine (TDH) we onuň saýtlaryna salgylanmak bilen habar berşi ýaly, Konsepsiýa hökümetiň 18-nji fewralda geçirilen giňişleýin mejlisinde tassyklanyldy, oňa Mejlisiň, diplomatik düzümiň wekilleri hem-de Döwlet howpsuzlyk geňeşiniň agzalary çagyryldy. Milli Liderimiz “Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasyny tassyklamak hakynda” Karara gol çekip, bu resminamanyň Türkmenistanyň ýakyn geljek üçin halkara gatnaşyklarynyň many-mazmunyny we ileri tutulýan ugurlaryny kesgitleýändigini nygtady.
Hormatly Prezidentimiz Gurbanguly Berdimuhamedowyň sözlän sözünden setirleri daşary döwletleriň ençemesiniň metbugat hem-de elektron neşirleri çap etdiler. “Häzirki döwürde dünýä çalt depginler bilen özgerýär. Dürli-dürli syýasy we ykdysady guramalar peýda bolýar. Täze howplar hem-de wehimler ýüze çykýar. Şeýle şertlerde jogapkärli we oýlanyşykly daşary syýasaty alyp barmagyň aýratyn möhüm ähmiýeti bardyr. Bu syýasat bitaraplygyň anyk esaslaryna hem-de aýdyň ugurlaryna laýyk gelmelidir, hemişe halkymyzyň taryhy tejribesine daýanmalydyr. Uzak asyrlaryň dowamynda toplan gymmatlyklaryna, däp-dessurlaryna we ahlak sütünlerine esaslanmalydyr” diýip, dünýäniň ähli künjeklerinde Türkmenistanyň Baştutanynyň sözlerini mysal getirdiler.
Belli “Turkmenistan.ru” internet – gazeti ilkinjileriň biri bolup, kabul edilen Konsepsiýanyň esasynda Türkmenistanyň Prezidentiniň daşary syýasat meseleleri boýunça maksatnamalaýyn çykyşlarynyň, daşary döwletler, halkara guramalary bilen baglaşylan halkara –hukuk resminamalarynyň, şeýle hem halkara hukugyna degişli resminamalaryň goýlandygyny habar berdi.
“Gosnowosti” (www.rusgosnews.com) portaly, öz nobatynda, hormatly Prezidentimiz Gurbanguly Berdimuhamedowyň maslahatda daşary syýasatyň esasy ugurlarynyň 17 bölümini beýan edendigini belledi, 2017-2023-nji ýyllarda şol ugurlar boýunça işler geçiriler.
Çap edilen makalalarda Birleşen Milletler Guramasy bilen giň we köp ugurly hyzmatdaşlygyň, ozalkysy ýaly, özygtyýarly Türkmenistanyň halkara işiniň strategiki ugry bolup galýandygy aýratyn bellenildi. Milli Liderimiziň belleýşi ýaly, Bitarap döwletimiz möhüm meseleleri çözmäge işjeň gatnaşmagyny geljekde hem dowam eder. Bu meseleler daşky gurşawy goramak, suw serişdelerini dolandyrmak, tebigy we tehnogen häsiýetli betbagtçylyklardan goranmak bolup durýar. Şeýle hem bu resminama dünýäde döreýän çylşyrymly ýagdaýlary çözmek maksadynda öňüni alyş diplomatiýasynyň gurallaryny we syýasy-diplomatik serişdelerini peýdalanmak barada milli Liderimiziň öňe süren başlangyçlary hem-de teklipleri girizildi.
Çap edilen teswirlemelerde nygtalyşy ýaly, Türkmenistan beýleki halkara we sebit guramalary, şol sanda Ýewropada howpsuzlyk we hyzmatdaşlyk guramasy, Yslam hyzmatdaşlyk guramasy, Şanhaý hyzmatdaşlyk guramasy, Goşulyşmazlyk hereketi we beýlekiler bilen gatnaşyklaryny yzygiderli giňeltmegi göz öňünde tutýar.
Garaşsyz bilermenler ýurdumyzyň häzirki döwrüň möhüm meseleleri boýunça halkara hyzmatdaşlygyny giňeltmegi hem-de 20162019-njy ýyllarda Araly halas etmegiň Halkara gaznasynda, şeýle-de Energetika Hartiýasynyň Konferensiýasynda başlyklyk etmeginiň çäklerinde anyk netijeleri gazanmagy ugur edinmegine ýokary baha berdiler.
Halkara metbugaty ýakyn goňşulary bilen ysnyşykly hem-de köptaraplaýyn gatnaşyklary ösdürmegiň türkmen döwletiniň daşary syýasatynyň möhüm ugry bolmagynda galýandygyny belläp, sebitiň ýurtlary bilen özara düşünişmek we ynanyşmak ýörelgelerinde guralýan hyzmatdaşlygyň Merkezi Aziýada parahatçylygy we howpsuzlygy saklamagyň hem-de berkitmegiň esasy şertleriniň biri bolup durýandygyna ünsi çekdiler.
“Konsepsiýada goňşy ýurtlar hem-de sebitiň döwletleri bilen netijeli hyzmatdaşlygy giňeltmek we dostlukly gatnaşyklary berkitmek boýunça anyk meýilnamalar getirildi, şol döwletleriň halklary bilen türkmen halkyny öňden gelýän taryhy-medeni gatnaşyklar birleşdirýär” diýip, daşary ýurt saýtlary internet-okyjylaryna habar berip, soňky ýyllarda Türkmenistanyň birnäçe ugurda, şol sanda, energetika hem-de ulag-aragatnaşyk ulgamlarynda däbe öwrülen hyzmatdaşlygy hemmetaraplaýyn giňeltmek boýunça möhüm başlangyçlar bilen çykyş edendigini ýatlatdy.
Syýasatşynaslar hormatly Prezidentimiz Gurbanguly Berdimuhamedowyň ýolbaşçylygynda işlenip taýýarlanan hem-de amala aşyrylýan oýlanyşykly we öňdengörüjilikli daşary syýasy strategiýasynyň bitaraplyk institutynyň hem-de häzirki şertlerde onuň gurallarynyň täsirliliginiň möhüm ähmiýete eýe bolýandygyny iş ýüzünde subut edýär diýen pikirde raýdaş boldular.
Halkara bileleşiginiň, ozaly bilen, BMG-niň agza döwletleriniň makullan Türkmenistanyň daşary syýasy teklipleri, olary amala aşyrmak boýunça yzygiderli ädimler dünýäde syýasy durnuklylygy saklamak we hemmetaraplaýyn goldamak, ählumumy howpsuzlygy hem-de ösüşi berkitmek babatda bitaraplygyň türkmen nusgasynyň mümkinçiliklerini we ähmiýetini açyp görkezýär. Munuň şeýledigine, geçen asyryň 90-njy ýyllarynda täjigara we owganara gepleşiklerini Aşgabatda geçirmegiň tejribesi, Hazarýaka döwletleriniň Baştutanlarynyň birinji sammitiniň geçirilmegi hem-de deňziň hukuk derejesini işläp taýýarlamak boýunça gepleşikleri ilerletmek tejribesi aýdyň şaýatlyk edýär.
Şunuň bilen baglylykda, Türkmenistanyň Hazar deňzi boýunça bäştaraplaýyn gatnaşyklary işjeň dowam etmekçidigi bellenildi. Nygtalyşy ýaly, soňky ýyllarda Hazar deňzi bilen bagly birnäçe esasy meseleler, şol sanda onuň hukuk ýagdaýyna çemeleşmeleri ylalaşmak boýunça düýpli öňegidişlik gazanyldy. Türkmenistanyň öňe süren hem-de ähli gatnaşyjy döwletleriň makullan Hazar deňziniň suw biologik serişdelerini gorap saklamak we rejeli peýdalanmak hakyndaky hem-de Hazar deňzinde adatdan daşary ýagdaýlaryň öňüni almak we ýok etmek babatda hyzmatdaşlyk etmek hakyndaky Ylalaşyklara gol çekildi. Ýeri gelende ýatlasak, ýurdumyz Hazar deňzinde söwda-ykdysady we ulag ulgamlarynda hyzmatdaşlyk etmek hakyndaky resminamalaryň üstünde işlemek baradaky başlangyç bilen hem çykyş etdi.
Russiýanyň köpsanly metbugat we elektron habar beriş serişdeleri, şu ýylyň 12-nji fewralynda saýlawçylaryň aglaba köpçüliginiň ses bermegi bilen üçünji Prezidentlik möhletine saýlanan Prezident Gurbanguly Berdimuhamedow Türkmenistanyň strategiki hyzmatdaşlary bolup durýan ýurtlaryň hatarynda ilki bilen Russiýa Federasiýasyny görkezdi diýip belleýär.
“Biziň Russiya bilen ikitaraplaýyn esasda bolşy ýaly, halkara guramalarynyň çäklerinde hem hyzmatdaşlygymyz özüniň ýokary netijelidigini, iki ýurduň düýpli bähbitlerine kybap gelýändigini subut etdi” diýip, Internet neşiri bolan “Newa-info” (nevainfo.ru) Türkmenistanyň Prezidentiniň sözlerini mysal getirdi.
NewsTes portaly, öz nobatynda, türkmen tarapynyň Russiýa Federasiýasynyň türkmen bazaryna barha uly gyzyklanma bildirýän sebitleri bilen göni gatnaşyklary has-da ösdürmegi maksat edinýändigini nygtaýar.
“Utrenniýe nowosti” (www.morning-news.ru) elektron gazeti Türkmenistanyň Garaşsyz Döwletleriň Arkalaşygynyň assosirlenen agzasy bolup, Bitaraplyk hukuk derejesiniň esasy kadalaryndan ugur almak bilen, GDA-nyň çäklerinde öz işlerini mundan beýläk-de ösdürmäge gyzyklanma bildirýändigine ünsi çekdi.
Tassyklanan Konsepsiýada Zakawkazýe döwletleriniň, Ukrainanyň, Belarus Respublikasynyň, Moldowanyň ýurdumyzyň däp bolan hyzmatdaşlarydygy bellenilýär. Bu ýurtlar bilen Türkmenistan syýasy-ykdysady, maýa goýum, medeni-ynsanperwer ulgamlarda gatnaşyklary mundan beýläk-de giňelder.
Hytaýyň Sinhua habarlar agentligi hormatly Prezidentimiz Gurbanguly Berdimuhamedowyň Hytaý Halk Respublikasy bilen ýurdumyzy dostlukly gatnaşyklaryň we strategiki hyzmatdaşlygyň birleşdirýändigi barada aýdan sözlerini getirdi. “Häzirki döwürde Hytaý Türkmenistanyň iri daşary söwda hyzmatdaşy bolup durýar. Bu ýurt bilen hyzmatdaşlyk etmek özara bähbitli we uzak möhletli esasda ýola goýulýar” diýip, Türkmenistanyň Baştutany belledi hem-de daşary syýasatyň gündogar ugrunda ýurdumyzyň Aziýa Ýuwaş-umman sebitiniň beýleki döwletleri bilen hem gatnaşyklary pugtalandyrjakdygyny nygtady.
Dünýäniň esasy beýleki habarlar agentlikleriniň täzeliklerinde habar berlişi ýaly, Türkmenistanyň 2017-2023-nji ýyllar üçin daşary syýsat ugrunyň Konsepsiýasynda Ýewropa ýurtlary hem-de Amerikanyň Birleşen Ştatlary bilen soňky ýyllarda ýola goýlan netijeli özara gatnaşyklaryň dowam etdirilmegi göz öňünde tutulýar. Bu ýurtlar bilen döwletimiz döwrüň täze wehimlerine we howplaryna garşy göreş alyp barmakda, energetika howpsuzlygyny üpjün etmekde netijeli hyzmatdaşlyk etmegi maksat edinýär.
Şunuň bilen baglylykda, žurnalistler soňky wagtda Türkmenistanyň halkara hyzmatdaşlygynyň çäklerini ep-esli giňeldip, oňa täze, geljegi uly ugurlary goşmagy başarandygyny belläp geçdiler. “Finmarket” habarlar agentligi hormatly Prezidentimiz Gurbanguly Berdimuhamedowyň Latyn Amerikasynyň ýurtlary hem-de Afrika Birleşigi bilen özara hereket etmegiň serişdelerini düýpli öwrenmegiň zerurdygyny nygtandygyny habar berýär.
Daşary ýurt okyjylaryna hödürlenen teswirlemelerde ählumumy dünýä hojalyk aragatnaşyklaryna işjeň goşulmagyny nazara alyp, Türkmenistanyň halkara maliýe-ykdysady düzümler, şol sanda Bütindünýä banky, Halkara pul gaznasy, Ýewropanyň täzeleniş we ösüş banky, Aziýanyň ösüş banky, Yslam ösüş banky hem-de beýleki iri maliýe düzümleri bilen hyzmatdaşlyk etmäge örän uly ähmiýet berýändigi bellenildi. Ýurdumyzyň Bütindünýä söwda guramasyna girmeginiň mümkinçilikleri öwrenilýär.
Azerbaýjanyň köpçülikleýin habar beriş serişdeleri, hususan-da, APA.az bu konsepsiýanyň durmuşa geçirilmegini Türkmenistanyň Daşary işler ministrligine üpjün etmegiň, ministrliklere, pudak edaralaryna hem-de ýurduň beýleki döwlet edaralaryna bolsa, milli stategiýalar we maksatnamalar işlenip taýýarlanylanda, geljekki hem-de häzirki meýilnamalar düzülende, halkara hyzmatdaşlyk meseleleri boýunça çözgütler kabul edilende onuň düzgünlerinden ugur almagyň tabşyrylandygyny habar berdi.
Daşary ýurt metbugaty kabul edilen resminamanyň örän wajypdygyny nygtap, ýakyn ýedi ýyl üçin Türkmenistanyň daşary syýasat ugrunyň Konsepsiýasynyň türkmen döwletiniň hem-de jemgyýetiniň yzygiderli ösmegi üçin oňaýly daşarky şertleri üpjün etmäge, sebit we dünýä möçberinde netijeli, gyzyklanma bildirilýän gatnaşyklary has-da ösdürmäge gönükdirilendigini belleýär.
Meşhur SNG.TODAY Internet neşiri ählumumy parahatçylygy, howpsuzlygy we abadançylygy goldamaga gönükdirilen Konsepsiýanyň ýurdumyzyň diňe bir halkara abraýynyň pugtalandyrylmagyna däl, eýsem, beýleki döwletler we halkara guramalary bilen özara hereketleriniň işjeňleşdirilmegine-de ýardam berjekdigine ynam bildirdi.
Türkmenistan ynsanperwerlik, sabyrlylyk we hoşniýetli goňşuçylyk ýörelgelerine yzygiderli eýermek bilen, bu düşünjeleri daşary ýurtlar bilen özara gatnaşyklaryna hem geçirýär. Hut şoňa görä-de, ýurdumyzyň Bitaraplyk derejesi sebitde hem-de dünýäde ýagdaýlary durnuklaşdyrmaga, syýasy, ykdysady, ynsanperwer we ekologiýa häsiýetli möhüm meseleler çözülende döwletleriň hem-de halkara guramalaryň netijeli hyzmatdaşlyk etmegini höweslendirmäge oňyn täsir edýän gural hökmünde özüni aýdyň ýüze çykýar.
Hormatly Prezidentimiz Gurbanguly Berdimuhamedowyň yzygiderli nygtaýşy ýaly, Bitaraplyk–munuň özi diňe bir hukuk derejesi däldir, ol işjeň ugurdyr, parahatçylyk döredijilik arkaly halkara işlerine doly möçberde goşulyşmakdyr, ykdysady gatnaşyklaryň netijeli nusgasyny işläp taýýarlamaga ýardam bermekdir, pugta parahatçylygy, howpsuzlygy berkarar etmek durnukly ösüşe we rowaçlyga amatly şertleri döretmek maksady bilen, sebitde we onuň çäklerinden daşarda bar bolan meseleleri çözmek üçin syýasy giňişligi hödürlemekdir.
Dünýä jemgyýetçiligi ýigrimi ýyldan gowrak wagtyň içinde türkmen Bitaraplygynyň netijeli gatnaşyklary ýola goýmagyň, beýleki döwletler we olaryň halklary bilen hakyky dostluk, hoşniýetli goňşuçylyk gatnaşyklaryny pugtalandyrmagyň anyk guraly hökmünde özüni görkezendigini belleýär. Ýakynda BMG-niň Baş Assambleýasynyň 12-nji dekabry Halkara Bitaraplyk güni diýip yglan etmek hakynda biragyzdan Kararnama kabul etmegi özygtyýarly Türkmenistanyň dünýäde belent abraýynyň, parahatçylygy we howpsuzlygy üpjün etmekde ägirt uly goşandynyň ählumumy ykrarnamasynyň nobatdaky we şol birwagtda taryhy subutnamasyna öwrüldi.
Daşary ýurt metbugatyna synymyz bolsa halkymyzyň Lideri hormatly Prezidentimiz Gurbanguly Berdimuhamedowyň sözleri bilen jemlenilse, ýerlikli bolar: “Biziň daşary syýasatymyz, haýsy ugurda amala aşyrylsa-da, hemişe sazlaşykly we oýlanyşykly alnyp barylmalydyr. Bir maksada – Türkmenistanyň içerki ösüşi üçin amatly halkara şertlerini döretmäge gönükdirilmelidir. Dünýä giňişliginde Bitarap döwletimiziň kanuny bähbitlerini üpjün etmäge ýardam bermelidir. Ygrarly we durnukly hyzmatdaş hökmünde onuň abraýyny ýokarlandyrmaga hyzmat etmelidir”.


c: text/html

text:
OPEC-e girmeýän on bir döwlet 2017-nji ýylyň ýanwaryndan başlap, nebit çykarylyşyny bir günde 558 müň barrele çenli azaldarlar. Bu çözgüt nebit çykarylyşyny çäklendirmek boýunça OPEC hem-de OPEC-e girmeýän döwletleriň arasynda şenbe güni Wenada geçirilen gepleşikleriň netijesi boýunça kabul edildi, diýip Interfaks habar berýär.
Çäklendirmeklik ýanwar aýyndan başlanar. OPEC-e girmeýän döwletleriň aglabasy nebit çykarylyşyny sentýabr-oktýabr aýlarynda ýeten derejelerinden azaldarlar. OPEC-e girmeýän döwletleriň çäklendirmegi meýilleşdirýän möçberini ýarysyny — günde 300 müň barrel azaltmaklygy Russiýa öz üstüne aldy. RF nebit çykarylyşyny bir günde 10,947 million barrele çenli azaltmagy meýilleşdirýär. Russiýanyň energetika ministri Aleksandr Nowakyň aýtmagyna görä, nebit çykarylyşyny oktýabrdaky derejeden azaltmak meýilleşdirilýär. Şol wagt Russiýa bir günde 11,247 mln barrel nebit çykarýardy.
OPEC-iň geljekki prezidenti hökmünde Saud Arabystanynyň energetika, senagat we mineral serişdeleri ministri Halid al-Falih guramanyň ähli döwletleriniň nebit çykarylyşyny çäklendirmek boýunça ylalaşygy doly berjaý etmekleri üçin ähli tagallalary etjekdigini beýan etdi. Russiýanyň we Kataryň ministrleri bolsa OPEC-e girmeýän täze döwletleriň ählisini nebit çykarylyşyny çäklendirmeklige çagyrdy.
Saud Arabystanynyň ministriniň aýtmagyna görä, «Bu ylalaşyk diňe bir bazaryň durnuklylygyny gazanmak bilen däl-de, eýsem täze maýa goýumlaryny özüne çekýänligi bilen hem taryhy ähmiýete eýedir. Bu ylalaşyk OPEC hem-de oňa girmeýän döwletleriň gatnaşýan sany bilen hem taryhy ylalaşykdyr».
«Elbetde, bu ylalaşyk OPEC-e agza däl beýleki döwletler üçin hem açykdyr» diýip, Kataryň energetika ministri Mohammed al-Sada nygtady. Rus ministri A.Nowak: «Biz bu ylalaşyň ýapyk bolmazlygyny gürleşdik. Oňa beýleki döwletler hem goşulyp biler. Gapylar açyk we biz bazary kadalaşdyrmak maksady ýilen eksport edijiler bazarynyň beýleki gatnaşyjylaryny hem bu ylalaşyga çekmek boýunça bilelikdäki tagallalary edip bileris» diýip belledi.
Bellenilişi ýaly, nebit çykarylyşyny çäklendirmek boýunça ylalaşyga OPEC-e girmeýän 11 döwlet gatnaşdy. Olar Azerbaýjan, Bahreýn, Bruneý, Ekwotarial Gwineýasy. Gazagystan, Meksika, Oman, Russiýa, Günorta Sudan, Malaýziýa.
OPEC hem-de OPEC-e agza däl döwletleriň nebit çykarmaklygy çäklendirmek boýunça ylalaşygynyň çäklerinde Meksika nebit önümçiligini günde 100 müň barrele çenli, Azerbaýjan – günde 35 müň barrele çenli, Russiýa – 300 müň barrele çenli azaldar. Gazagystan Kaşagan käninde nebit çykarylyşyny başlandygy sebäpli nebit çykarylyşyny günde bary-ýogy 20 müň barrele çenli azaltmaga taýýardygyny beýan etdi. Oman nbeit çykarylyşyny günde 40 müň barrele çenli azaldar.
Nbeit çykarylyşy çäklendirilip başlanandan soňra nebit üçin bahalary bazar kesgitlär, diýip Saud Arabystanynyň ministri aýtdy. «Bahalar maýa goýumlaryny çekmek hem-de bazaryň deňagramlylygyny gazanmak üçin ýeterlik derejede özüne çekiji bolmalydyr. Meniň pikirimçe, häzirki bahalar uzak wagtlap saklanmaz» diýip, Halid al-Falih belledi.
Umuman, dünýä ykdysadyýetinde we dünýäniň nebit bazarlarynda ýagdaýlar 2016-njy ýyl bilen deňeşdirilende has gowy bolar, diýip ol hasaplaýar. «Biz global bazarlarda üýtgeşmeleri görýäris. Indiki ýyl mundan hem has gowy bolar. Ösýän döwletler üçin has köp nebit gerek bolýar. Nebite bolan isleg ykdysadyýetiň durnuklaşýandygyna, ýurtlaryň ösýändigine şaýatlyk edýär» diýip Saud Arabystanynyň ministri aýdanlarynyň üstüni ýetirdi.

robotstxt: allowed

filter: keep


text:
Hormatly Prezidentimiz bilelikdäki mejlisiň gün tertibini yglan edip, ilki bilen döwlet Baştutanynyň ählihalk saýlawlarynyň jemlerini yglan etmek üçin Türkmenistanda Saýlawlary we sala salşyklary geçirmek baradaky Merkezi toparyň başlygy G.Myradowa söz berdi. Ol Türkmenistanyň Prezidentiniň ählihalk saýlawlarynyň jemleri barada habar berdi.
Soňra ýurdumyzyň Döwlet howpsuzlyk geňeşiniň sekretary, goranmak ministri, Türkmenistanyň Prezidentiniň ýanyndaky raýatlaryň meseleleri we günä geçmek boýunça teklipleri taýýarlamak baradaky toparyň başlygy Ý.Berdiýew iş kesilenleriň Türkmenistanyň Döwlet baýdagynyň güni mynasybetli günäsini geçmek hakyndaky Permanyň taslamasyny döwlet Baştutanymyzyň garamagyna hödürledi.
Döwlet Baştutanymyz beýik ata-babalarymyzyň rehimdarlyk we ynsanperwerlik ýörelgelerinden ugur alyp, olary jeza çekmekden boşatmak ýaly sahawatly çäreleriň yzygiderli geçirilýändigini belläp, asylly däbe eýerip, ýurdumyzyň iş kesilen raýatlarynyň 828-siniň Türkmenistanyň Döwlet baýdagynyň güni mynasybetli günäsini geçmek hakyndaky Permana gol çekdi.
Mejlisiň Başlygy A.Nurberdiýewa ähli deputatlaryň adyndan hormatly Prezidentimiz Gurbanguly Berdimuhamedowy ýokary döwlet wezipesine saýlanmagy bilen gutlady we ählihalk saýlawlarynyň ýurdumyzyň ösüşinde möhüm tapgyry alamatlandyrandygyny hem-de türkmen halkynyň saýlap alan döwlet ösüş ýoluna ygrarlydygyny tassyklandygyny nygtady.
Ministrler Kabinetiniň Başlygynyň orunbasary, daşary işler ministri R.Meredow hökümet agzalarynyň adyndan döwlet Baştutanymyzy Prezident saýlawlarynda gazanan ynamly ýeňşi bilen tüýs ýürekden gutlady.
Türkmenistanyň Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň harby we hukuk goraýjy edaralarynyň ýolbaşçylarynyň adyndan hormatly Prezidentimiz Gurbanguly Berdimuhamedowy geçen ýekşenbe güni geçirilen ählihalk saýlawlarynda ynamly ýeňiş gazanyp, ýokary döwlet wezipesine täzeden saýlanmagy bilen gutlady hem-de döwlet Baştutanymyza berk jan saglyk, uzak ömür, ähli ulgamlarda ýaýbaňlandyrylan özgertmeleriň durmuşa geçirilmeginde, mähriban halkymyzyň abadançylygynyň, ýurdumyzyň ykdysady ösüşiniň bähbidine alyp barýan giň möçberli işlerinde uly üstünlikler arzuw etdi.
Mejlise gatnaşyjylara aýdan gutlaglary we hoşniýetli sözleri üçin minnetdarlyk bildirip, döwlet Baştutanymyz gysgaça çykyş etdi.Garaşsyz, Bitarap Watanymyzyň ähli raýatlaryna ýüzlenip, hormatly Prezidentimiz Gurbanguly Berdimuhamedow ýurdumyzyň saýlaw uçastoklaryna gelip, saýlawlara gatnaşan hem-de ses beren ähli adamlara tüýs ýürekden çykýan minnetdarlygyny aýtdy. Munuň özi her birimiziň raýatlyk borjumyz bolup durýar diýip, hormatly Prezidentimiz Gurbanguly Berdimuhamedow belledi.
Habarlar
Hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi
Hormatly Prezidentimiz bilelikdäki mejlisiň gün tertibini yglan edip, ilki bilen döwlet Baştutanynyň ählihalk saýlawlarynyň jemlerini yglan etmek üçin Türkmenistanda Saýlawlary we sala salşyklary geçirmek baradaky Merkezi toparyň başlygy G.Myradowa söz berdi. Ol Türkmenistanyň Prezidentiniň ählihalk saýlawlarynyň jemleri barada habar berdi.


text:
Syýahatçylar üçin
Ýolagçy gümrük deklarasiýasyny doldurmagyň Tertibi
Türkmenistanyň Döwlet gümrük gullugynyň başlygynyň 2009-njy ýylyň 7-nji ýanwarynda çykaran №16 buýrugy bilen tassyklanyldy Ýolagçy gümrük deklarasiýasyny doldurmagyň Tertibi 1. Ýolagçy gümrük deklarasiýasyny doldurmagyň şu Tertibi (mundan beýläk - Tertip) ýolagçy gümrük deklarasiýasyny (mundan beýläk - deklarasiýa) doldurmagyň kadalaryny kesgitleýär. 2. Deklarasiýa (şu Tertiniň goşundysy) ýazmaça deklarirlenmäge degişli bolan, şahsy taraplar tarapyndan telekeçilik işi bilen bagly bolmadyk hususy, hojalyk we beýleki hajatlar üçin Türkmenistanyň gümrük serhedinden geçirilýän harytlar...


text:
Hasyl toýuna bagyşlanyp geçirilýän “Türkmen topragynyň baýlyklary” atly baýramçylyk sergisi
Toýdur baýramlary bir-birine ulaşýan Diýarymyzda bu gün ýene-de bir ajaýyp baýramçylygyň toýy toýlanýar. 2013-nji ýylyň noýabr aýynyň 22-ne Türkmenistanyň Beýik Saparmyrat Türkmenbaşy adyndaky şekillendiriş sungaty muzeýinde hasyl toýuna bagyşlanyp geçirilýän “Türkmen topragynyň baýlyklary” atly baýramçylyk serginiň açylyş dabarasy geçirildi. Babadaýhanyň alyn deriniň, arly ýylky çeken zähmediniň miwesi bolan, bereketli hasylyň baýramçylyk dabarasy bu gün ýurdumyzyň ähli künjeklerini gurşap aldy. Diňe bir adaty baýramçylyk bolman, daýhanyň zähmediniň toýy bolup durmuşa ornaşan bu dabaranyň şanyna her kim zähmet sowgatlaryny taýýarlaýar.
Ýurdumyzyň hasyl baýramçylygy Şekillendiriş sungaty muzeýinde hem uly şowhun bilen dabaralanýar. Oňa bagyşlanyp guralan sergide suratkeşleriň daýhanlar, olaryň ýetişdiren hasyllary, nazy-nygmatlary, hasyl ýygymy baradaky ajaýyp eserleri ýerleşdirilen. Onda tomaşaçylar, A.Amangeldiýew, Ç.Gulow, Ç.Öwwaýew, D.Baýramow, N.Hojamuhammedow, W.Bagdasarýan, A.Akyýew, A.Nuryýew, A.Myradalyýew, A.Meýdanow, M.Orazberdiýew, M.Muhammetmyradow ýaly halypa suratkeşleriň nakgaş eserleri bilen bilelikde ýaş suratkeş M.Ataýewiň ajaýyp peýzažlaryny, Ý.Grişiniň owadan natýurmortlarynynyň uly toplumyny synlap bilerler.
Ç.Gulowyň “Pagtaçylar“ atly eserlerinde pagta ýygymynyň bereketli hasylynyň ýygnalyp, harmana tabşyrylýan pursaty, oba zähmetkeşleriniň, esasanam pagtaçy gelin-gyzlaryň joşgunly zähmetleri wasp edilen bolsa, Ç.Öwwaýewiň “Hasyl” atly işinde türkmen topragynda ýetişdirilen tylla başly ak bugdaýyň ýygnalyşy barada söhbet açylýar. Ý.Grişiniň ir-iýmişleriň bolçulygy barada reňkler bilen ýazylan, kalbyňy maýyl edýän ajaýyp natýurmortlary bolsa, öz gözel görnüşi bilen tomaşaçylary özüne çekip dur.
Bulardan başga-da, tomaşaçylar sergide M.Ýüzbaşýewiň, J.Jumadurdynyň, W.Jumaýewiň heýkel eserlerine-de tomaşa edip bilerler. Ähli türkmen halkyny, mähriban Prezidentimizi, ýurdumyzyň zähmetkeş daýhanlaryny hasyl baýramy bilen tüýs ýürekden gutlaýarys. Janyňyz sag bolsun!
- See more at: http://gundogar-news.com


text:
Türkmen sözlügünde söz gözle.
Turkmençe-iňlisçe sözlüge hoş geldiňiz! Şu sözlük 8,500 baş söz hem köp mysaldan ybarat. Siz hem sözlügiň mysallary düzedip bilýärsiňiz. ‘Comments’ diýmek ‘bellikler’ linki bas, bir öýjük peýda bolar. Şol öýjük içinde ýazyp bilersiňiz.
Sözi tapmak üçin, sag tarapdaky öýjükde ýazyň.
Siz söz ýa-da söz düzümini türkmençe ýa-da iňlisçe tapyp bilersiňiz.
Klawaturada mümkin däl simwollary girizmek üçin ýokardaky gözleg boşlugyndaky düwmeleriň birini basyň.
[Ugrukdyryjy: Siz Diller we Söz toparlaryny inkär edip bilersiňiz, olar has kämil gözlegler üçin.]


text:
Moskwanyň Zamoskworesk sudy biznesmen Saweliý Bruşteýni Türkmenistanyň Merkezi Bankyndan 2002-nji ýylda 20 million dollar ogurlamakda günäli tapdy hem ony alty ýyl azatlykdan mahrum etdi.
Bruşteýn bankyň swiftini bilip, elektron bank sistemasy arkaly millionlarça dollary Türkmenistanyň daşyna çykarypdyr.
Bruşteýn 2003-nji ýylda tussag edilip, 2008-nji ýylda Çehiýa respublikasyndan Orsýete ugradylypdy.
Orsýetli sud resmileri Türkmenistanyň Bruşteýnden 20 million dollary talap etmäge haklydygyny aýdýarlar.


text:
Aşgabat, Bangladeşiň, Täjigistanyň, Gyrgyzystanyň hem-de Özbegistanyň paýtagtlary bilen bir hatarda, Aziýa we Ýuwaş okean regionynda ýaşaýyş hili boýunça iň ýaramaz şäherleriň bäşligine girdi.
Bu barada dünýäniň şäherlerindäki durmuş-ýaşaýyş derejesiniň reýtinginde, Merker konsalting kompaniýasy tarapyndan 223 şäheriň arasynda geçirilen barlag esasynda habar berilýär.
Türkmenistanyň «ak mermer» paýtagty ýaşaýyş hili boýunça 206-njy orunda ýerleşdirilipdir, Bangladeşiň paýtagty Dakka 208-nji orunda, Aziýa we Ýuwaş okean regionyndaky iň ýaramaz bäş şäheriň iň yzynda ýerleşdirilipdir.
Täjigistanyň paýtagty Duşenbe – 204-nji, Daşkent 202-nji orunlarda ýerleşdirilipdir.
Aziýa-Ýuwaş okean regionynda ýaşaýyş hili iň gowy şäherleriň bäşligine Singapur we Ýaponiýanyň dört şäheri giripdir.


text:
Tussaglykdaky gazak aktiwisti Wadim Kuramşin öz sud işine gaýtadan garalmagyny talap edip, açlyk yglan etdi.
Kuramşiniň ejesi Olga Koltunowa Azatlyk Radiosyna beren maglumatynda oglunyň 22-nji sentýabrda Gazagystanyň demirgazygyndaky jeza beriş koloniýasynda açlyk yglan edendigini aýtdy.
Kuramşin gazak türmelerindäki, şol sanda häzirki wagt özüniň tussaglykda saklanýan jeza beriş koloniýasyndaky tussaglaryň hukuklarynyň bozulmagy barada habarlylygy artdyrmak tagallalary bilen tanalýar.
Ol 2012-nji ýylyň dekabr aýynda zor bilen pul talap etmekde aýyplanyp, 12 ýyl türme tussaglygyna höküm edilipdi. Kuramşiniň tarapdarlary bu hökümiň syýasy maksatlydygyny aýdypdylar.
Geçen ýylyň dekabr aýynda Kuramşin “Ludovic-Trarieux” adyndaky halkara baýrak bilen sylaglanypdy.
Bu baýrak ilkinji gezek 1985-nji ýylda günorta afrikaly Nelson Mandela gowşurylypdy.


text:
Türkmen kikboksçylary iri halkara ýaryşynda nobatdaky gezek uly üstünlik gazandylar. Bu gezek ildeşlerimiz Estoniýanyň paýtagty Tallinde geçen ýaryşda 14 medal (dokuz altyn, üç kümüş we iki bürünç) gazanmak bilen tapawutlandylar.
“Full-kontakt” görnüşinde (el we aýaklar bilen diňe göwrä urgy geçirmek) 66 kilograma çenli agram derejesinde Şöhrat Hallyýew ýeňiş gazanmagy başardy. Bu baýrak Milli sport we syýahatçylyk institutynyň talybynyň gazanan ilkinji baýragy däldir. Onuň üstünlikleriniň arasynda 2013-nji ýylda Inçhon şäherinde (Koreýa Respublikasy) geçen Ýapyk binalarda we söweş sungaty boýunça IV Aziýa oýunlarynda bürünç medal hem bar. Indi Şöhrat Aziada- 2017-de Türkmenistanyň düzüminde çykyş etmäge esasy dalaşgärleriň biri bolup durýar.
Şeýle hem milli ýygyndymyzyň düzüminde çykyş etmäge Tallinde geçen halkara ýaryşynyň beýleki ýeňijileriniň hem oňat mümkinçiligi bar. Olar “full- kontakt” we “K-1” (ýapon kikboksinginiň görnüşi) görnüşlerinde çykyş eden Nurmuhammet Atabaýew, Şameret Hallyýew, Pygy Sylabow, Nariman Aýdogdyýew, Muhammet Altybaýew, Şöhrat Ýagmyrow, Azamat Jumakulyýew we Şöhrat Pirimanow dagydyr.
Merdan Mämmedow, Goçmyrat Jumanyýazow we Seýitmuhammet Çaryýew kümüş medala mynasyp boldular. Çarygylyç Tagangylyjow hem-de Begjan Annagylyjow bolsa hormat münberiniň üçünji basgançagyna galdylar.
Türgenlerimiziň gazanan şeýle ýokary netijeleri gönüden-göni milli ýygyndymyzyň baş tälimçisi, Türkmenistanyň at gazanan tälimçisi ömrüniň 20 ýyldan gowrak wagtyny türkmen türgenlerine bagyşlan Aleksandr Snagowskiniň ady bilen baglanyşyklydyr. Onuň tälim beren türgenleriniň hatarynda dünýäniň çempiony bolan we dünýäniň kubogyny eýelän zehinli türkmen türgenleriniň birnäçe nesli bar.
Bu gazanylan nobatdaky üstünlik Ýapyk binalarda we söweş sungaty boýunça V Aziýa oýunlarynyň öňüsyrasynda ýurdumyzyň kikboksçylarynyň ýokary derejede taýýarlygyny tassyklaýar. A.Snagowsikiniň aýtmagyna görä, Aziada-2017-ä çenli galan wagtda türgenleşik işleri has hem güýçlendiriler. Geljek ýylyň dowamynda öňdebaryjy kikboksing mekdepleriniň binalarynda birnäçe halkara okuw türgenleşikleriniň geçirilmegi göz öňünde tutulýar.


text:
Anna güni Şwesiýanyň “TeliaSonera” atly tele-kommunikasiýa kompaniýasynyň ýerine ýetiriji direktory Lars Niberg Özbegistan bilen kontraktlar boýunça alnyp barylýan derňewleriň barşynda öz wezipesinden çekildi.
Lars Niberg bu barada eden beýanatynda geçirilen barlaglaryň öz kompaniýasynyň Özbegistandaky kontraktlar bilen baglanyşykly käbir kemçiliklere ýol berendigini ýüze çykarandygyny boýun alypdyr.
Derňewçiler Şwesiýanyň “TeliaSonera” tele-kommunikasiýa kompaniýasyna Özbegistanyň prezidentiniň gyzy Gülnara Karimowa bilen bikanun biznes geleşiklerini baglaşanlykda güman bildirýärler. Häzirki wagt bu meseleler boýunça derňew işleri alnyp barylýar.


text:
Türkmen prezidenti Gurbanguly Berdimuhamedow bilen onuň hökümeti soňky wagtlarda dem-dynç alara eli degmeýäne meňzeýär.
Bu olara zerur diýildigi däl welin, ýöne Türkmenistanyň bir alyja saldamly mukdarda gaz eksport etmek boýunça beslän iň soňkuja umydy puç bolup çykdy.
Türkmenistan-Hytaý gaz ulgamynyň “D” liniýasy diňe Türkmenistanyň gaz ýataklaryny günbatar Hytaýa birikdirýän dört gaz geçirijiniň iň ulusy bolmak bilen çäklenmän, şol bir wagtyň özünde Türkmenistany haýsy-da bolsa bir alyjy döwlete birikdirýän iň uly ýeke-täk gaz liniýasy bolmalydy.
“D” liniýasy ýylda 30 milliard kub metr çemesi gazy Hytaýa akdyrar diýip çaklanypdy. Bu liniýanyň ugry hem beýlekilerden tapawutly. “A”, “B”, “C” liniýalary Özbegistan we Gazagystanyň üsti bilen Hytaýa baryp ýetýär. Pekin Merkezi Aziýanyň ähli döwletlerini içine almagy üçin “D” liniýasyny Özbegistanyň, Täjigistanyň we Gyrgyzystanyň üsti bilen Hytaýa ýetirmegi karar etdi.
Gyrgyzystan bilen Täjigistanyň liniýany Hytaý kompaniýalary bilen bilelikde gurmagy we soňra hem ony ýöretmegi hakdaky käbir kynçylyklar 2014-nji ýylyň aýaklaryndan beýläk aýan bolup ugrady.
Merkezi Aziýanyň bu döwletleriniň hiç biri bu liniýadan peýdalanjak däldi, ýöne tranzit haky diýip, millionlarça dollar pul gazanjakdylar.
2016-njy ýylyň aýaklarynda Azatlyk Radiosynyň Gyrgyz gullugy bu proýekt bilen baglylykda, Gyrgyzystanyň bir resmisi bilen gürleşende, ol “D” liniýasy barada 2015-nji ýylyň dekabryndan bäri Hytaý resmileri bilen hiç hili duşuşygyň bolmandygyny aýtdy.
Ýöne “D” liniýasyny resmi taýdan togtadan Özbegistan bilen Hytaý ýaly bolýar. 2-nji martda habar gullugy “RIA Nowosti” Hytaýyň milli nebit kompaniýasy bilen “Uzbekneftegaz” kompaniýasynyň liniýanyň özbek territoriýasyndaky gurluşygyny näbelli wagta çenli yza süýşürendigini habar berdi.
Ykdysady krizis
Bu bolsa Türkmenistana urlan hakyky zarba bolup durýar. Türkmenistan häzir özüniň 25 ýyllyk taryhynda iň agyr ykdysady krisiz bilen ýüzbe-ýüz bolup dur. Munuň hem esasy sebäbi ýurduň gazdan gelýän girdejä garaşlydygy.
Ýene bir sebäbi, gazyň bahasynyň soňky üç ýyllykda ep-esli aşaklandygy. Ýöne munda Orsýetiň türkmen gazyny import etmek boýunça baglaşylan geleşigi 2016-njy ýyldan başlap ýatyrandygynyň, şeýle hem Türkmenistanyň şertnama barada oňşuksyzlyk sebäpli 2017-nji ýylyň başynda Eýrana berýän gazyny kesmeginiň hem paýy bar.
Häzir Türkmenistanyň gazynyň ýeke-täk müşderisi Hytaý. Üç gaz geçiriji Türkmenistandan Hytaýa gaz akdyrýar. “A” we “B” liniýalarynyň her biri 15 milliard kub metr akdyryp bilýär. “C” liniýasynyň akdyrýany bolsa 25 milliard kub metre barabar. Şeýlelikde, liniýalaryň mümkinçiliklerinden doly peýdalanylmasa-da, Hytaýa ýylda 55 milliard kub metr gaz gidýär.
Bu liniýalaryň üçüsi-de Özbegistan bilen Gazagystandan geçýär. Bularyň hem özleri gaz öndürýän ýurtlar, ikisiniň-de şu liniýalary 10 milliard kub metr gaz bilen üpjün etmek boýunça şertnamasy bar. Galyberse-de, Gazagystan Hytaýa köpräk gaz eksport etmek isleýändigini duýdurdy.
Onsoň üç liniýada Türkmenistana 35 milliard kub metr gaz üçin ýer galýar.
Türkmenistanyň gaz senagaty barada ynamdar maglumatlary tapmak aňsat däl. Onuň 2016-nji ýylda Hytaýa eksport eden gazynyň mukdary 30 milliard kub metr çemesi diýlip çaklanýar. Eger bu dogry bolsa, onda liniýalarda artykmaç ýer köp däl. “D” liniýasynyň gurluşygynyň yza süýşürilendigini nazar alanyňda, onda Türkmenistanyň öňümizdäki ýyllarda gaz eksportyny 5 milliard kub metrden köp artdyraryn diýen umydy bolmaly däl.
Hytaýyň her 1000 kub metr gaz üçin Türkmenistana töleýäni 185 dollar töweregi diýilýär. Diýmek, Türkmenistan goşmaça 5 milliard kub metr gaz akdyraýanda-da, onuň alýany ýylda bir milliard dollara-da doly baranok. Barha aşaklaýan ykdysadyýete munuň kömegi deger, ýöne ony dikeldip bilmez.
Baha urşy?
Ýagdaý has-da ýaramazlaşýar. Hytaý gaz ýataklaryny özleşdirmek we gaz geçirijilerini gurmak üçin, Türkmenistana milliardlarça dollar karz pul berdi. Şol sebäpden Türkmenistanyň Hytaýa akdyrýan gazynyň bir bölegi bergä gidýär.
Galyberse-de, Orsýet türkmen gazyny almak baradaky şertnamany ýatyranyndan soňra, gaz läheňi “Gazprom” ylalaşmak üçin Gazagystan we Özbegistan bilen täzeden gepleşik geçirdi. Golaýda Orsýetiň “Life News” neşirinde ýerleşdirilen bir makalada aýdylmagyna görä, Gazprom Gazagystan we Özbegistan bilen her 1000 kub metr gaza 140 dollar töweregi diýip ylalaşypdyr. Makalada Gazprom Türkmenistan bilen bolan şertnamany ýatyrdy, sebäbi Aşgabat her 1000 kub metre 240 dollar talap etdi diýilýär.
Şol sebäpden Türkmenistanyň Hytaýy gaz bilen üpjün etmekde özüniň Merkezi Aziýadaky goňşulary bilen baha urşuna girmegi ähtimal.
Berdimuhamedow ýygy-ýygydan Türkmenistany mundan beýläk-de baýlaşdyrjak proýektleriň gürrüňini edýär. Bularyň biri Türkmenistan-Owganystan-Pakistan-Hindistan (TAPI) gaz geçirijisi. Bu geçiriji 33 milliard kub metr türkmen gazyny akdyrar. Bu barada entek subutnama bolmasa-da, Türkmenistan TAPI-niň özüne düşýän böleginiň gurluşygyna eýýäm başlandygyny aýdýar. Pakistan hem martyň başynda öz bölegine başlandygyny aýtdy.
Bularyň aralygynda bolsa 700 kilometr çemesi owgan territoriýasy ýatyr. Liniýanyň geçmeli ýeri hem ýygy-ýygydan gazaply söweşleriň turýan sebiti.
Berdimuhamedow TAPI-niň gurluşygy 2019-njy ýyla çenli tamamlanar diýip welilik satýar. Ýöne ýanwaryň aýagynda Pakistan bu proýektiň azyndan bir ýyl gijikjekdigini aýtdy. Özi-de has hoşniýetli çaklamalara görä.
Indi Trans-Hazar geçirijisiniň gürrüňini edýän ýok. Ol 30 milliard kub metr türkmen gazyny Ýewropa akdyrar diýilip çaklanýardy.
Eýran gazynyň ugruny üýtgedýär
Türkmenistanyň ýakyn müşderisi Eýrany elden beren bolmagy mümkin. Gyş aýaklap gelýär. Türkmen gazy kesileli bäri Eýran resmileri ençeme hepdeläp içki elektrik üpjünçiliginiň ugruny üýtgetmek bilen meşgullandylar. Ýurduň ozal türkmen gazyny sarp edýän demirgazyk sebitlerine günorta Eýrandan gaz akdyrmak boýunça geçiriji gurluşygy çaltlandyryldy. Şol sebäpden türkmen gazynyň geljek gyş Eýrana gerek bolmazlygy ähtimal.
Onsoň Türkmenistana Hytaýa gidýän liniýalarda 35 milliard kub metrlik ýer galýar. Munuň bir bölegi hem bergä gidýär.
Gaz eksporty üçin geljek onýyllykda gurulmagy mümkin başga proýekt ýok.
2030-njy ýyla çenli 180 milliard kub metr eksporty diýip, sanlyja ýyl mundan ozal gabaryp gürlän Berdimuhamedow üçin uly lapykeçlik!
Makalada öňe sürülýän pikirler awtoryň özüne degişli.


text:
Garaşsyz, Bitarap Türkmenistan milli senenamanyň esasy seneleriniň biri bolan Bitaraplyk halkara-hukuk derejesine eýe bolmagynyň 21 ýyllygyny giňden belleýär. Şöhratly sene mynasybetli tutuş ýurdumyz boýunça baýramçylyk dabaralary ýaýbaňlandy. Türkmen paýtagty dabaralaryň esasy merkezine öwrüldi. Bu ýerde hormatly Prezidentimiz Gurbanguly Berdimuhamedowyň gatnaşmagynda Bitaraplyk binasyna gül goýmak dabarasy boldy.
Däp boýunça ir ertirden eziz Watanymyzyň, tutuş türkmen halkymyzyň parahatçylygyň, döredijiligiň we hoşniýetliligiň maksatlaryna hemişe ygrarlydygynyň nyşany bolup durýan belent ýadygärligiň ýanyna aşgabatlylar hem-de daşary ýurtly myhmanlar gelip başladylar. Dabara gatnaşyjylaryň arasynda Mejlisiň Başlygy hem-de deputatlary, Ministrler Kabinetiniň Başlygynyň orunbasarlary, harby we hukuk goraýjy edaralaryň, ministrlikleriň we pudak edaralaryň ýolbaşçylary, Türkmenistanyň daşary döwletlerdäki ilçileri, ýurdumyzda işleýän ilçihanalaryň hem-de diplomatik wekilhanalarynyň ýolbaşçylary, jemgyýetçilik guramalaryň hem-de köpçülikleýin habar beriş serişdeleriniň wekilleri, hormatly ýaşulular we talyp ýaşlar bar.
Bu ýere ýygnananlar häzirki eýýamda Türkmenistanyň okgunly ösüşini şertlendiren hem-de ata Watanymyza halkara derejesinde belent abraý getiren täzeçillik, öňdengörüjilikli syýasaty bilen tanalýan hem-de döredijilikli parahatçylykly başlangyçlaryň başyny başlaýjy hormatly Prezidentimizi uly joşgun bilen garşylaýarlar.
Hemişelik Bitaraplyk derejesine hem-de halkymyza gadymdan bäri mahsus bolan ruhy gymmatlyklara we ynsanperwerlik, parahatçylyk söýüjilik hem-de hoşniýetli goňşuçylyk ýaly däplere esaslanan bu strategiýa mähriban Watanymyzyň gülläp ösmeginiň, türkmenistanlylaryň abadan hem-de bagtyýar durmuşynyň ygtybarly kepiline öwrüldi. Giň oňyn hyzmatdaşlygy ösdürmäge gönükdirilen hem-de bütin adamzadyň bähbitlerine kybap gelýän ýörelge Türkmenistanyň daşary syýasat işleriniň üstünligini öňünden kesgitledi.
Döwlet Baştutanymyz Bitaraplyk binasynyň ýanyna gelýär. Bu ýerde türkmen halkymyzyň edermen ata-babalarynyň şöhratly däpleriniň mynasyp eýeleri bolan Milli goşunymyzyň merdana esgerleriniň Hormat garawuly nyzama düzülipdir.
Türkmenistanyň Döwlet senasy ýaňlanýar. Hormatly Prezidentimiz Gurbanguly Berdimuhamedow dabaraly ýagdaýda Bitaraplyk binasynyň etegine gül çemenini goýýar.
Döwlet Baştutanymyzyň yzýany bilen Mejlisiň Başlygy, Ministrler Kabinetiniň Başlygynyň orunbasarlary, dabara gatnaşýan beýleki adamlar gül goýýarlar.
Adam akymy beýik ýadygärligiň töweregindäki giňişligi gurşap alýar.
1995-nji ýylyň 12-nji dekabrynda Birleşen Milletler Guramasynyň Baş Assambleýasynyň şanly 50-nji mejlisinde “Türkmenistanyň hemişelik Bitaraplygy” diýen ýörite kararnamanyň kabul edilmegi Garaşsyz Watanymyzyň daşary syýasat strategiýasyna dünýä jemgyýetçiligi tarapyndan berilýän ýokary bahanyň aýdyň subutnamasyna öwrüldi. Şol strategiýa türkmen halkynyň sarpa goýup eýerýän parahatçylyk söýüjilik, ynsanperwerlik we açyklyk ýörelgelerine esaslanandyr. Häzir ýurdumyz Bitaraplygyň mysaly we anyk işi bilen adamzadyň ylalaşyk gazanmak we hyzmatdaşlyk etmek ugrunda täsin ýörelgäni tapmaga bolan ymtylmasyna uly goşant goşýandygyna buýsanmaga haklydyr.
Bitaraplyk derejesi Türkmenistanyň özbaşdaklygynyň pugtalandyrylmagynyň hem-de depginli durmuş-ykdysady ösüşiniň kepiline öwrülip, ýurdumyza halkara gatnaşyklarynda Garaşsyz döwlet hökmünde milli bähbitlerini durmuşa geçirmegiň netijeli ýoluny tapmaga mümkinçilik berdi. Türkmen Bitaraplygynyň nusgasy häzirki wagtda sebit durnuklylygyny üpjün etmegiň hem-de netijelilik we özara hormat goýmak esasynda gatnaşyklary ýola goýmagyň möhüm ýagdaýy bolup hyzmat edýär. Merkezi Aziýa sebitinde möhüm orun tutýan Türkmenistanyň alyp barýan ähli işleri Bitaraplygyň düýp mazmunynda jemlenen, ilkinji nobatda, beýleki döwletleriň içerki işlerine goşulmazlyk hem-de parahatçylyk döredijilik ýagdaýlaryna işjeň ýardam bermek baradaky ýörelgelerine pugta eýerýändiginiň nusgasy bolup durýar.
Soňky ýyllarda Bitaraplyk derejesi dünýäniň döwletleri bilen syýasy, ykdysady, medeni we beýleki ulgamlarda giň özara gatnaşyklary ýola goýmakda, köptaraply daşary syýasat strategiýasyny durmuşa geçirmekde ähmiýetli orna eýe bolýar. Türkmenistanyň daşary syýasatynyň we diplomatiýasynyň üstüniň hil taýdan täze mazmun bilen ýetirilmegi parahatçylyk söýüjilik, beýleki halklara, olaryň medeniýetine we däp-dessurlaryna hormat goýmak ýörelgelerini üpjün etdi. Bular bolsa Bitaraplygyň binýatlyk ugurlary bolup durýar. Birleşen Milletler Guramasynyň belent ynsanperwer maksatlary bolan döwletleriň we halklaryň arasynda dostlukly, adalatly, deňhukukly gatnaşyklary ýola goýmak, ösüşiň özboluşly nusgasyna özara hormat goýmak Türkmenistanyň daşary ýurtlar bilen gatnaşyklary alyp baranda eýerýän baş ýörelgeleridir.
Ýurdumyz öz ösüş ýoluny saýlap alyp, BMG tarapyndan berlen derejäni durmuş-ykdysady özgertmeleri üstünlikli ýerine ýetirmek, türkmenistanlylaryň hal-ýagdaýyny ýokarlandyrmak üçin peýdalanýar hem-de halklaryň ýakynlaşmagyna we özara bähbitli hyzmatdaşlygy berkitmäge ýardam edýän milli, sebit hem-de yklym ähmiýetli iri taslamalary maksadalaýyk amala aşyrýar. Döwletimiz Bitaraplyk derejesine daýanyp, ýaşaýşyň ýokary hil derejesi bolan ýurtlaryň hataryna çalt goşulmak üçin özüniň geosyýasy, ykdysady, serişde we adam mümkinçiligini peýdalanyp, döwletara gatnaşyklaryny yzygiderli giňeldýär.
Geçen ýyllaryň içinde döwletimiziň Bitarap, parahatçylyk söýüjilikli daşary syýasat ugry diňe bir milli bähbitlere däl, eýsem-de, dünýä jemgyýetçiliginiň uzakmöhletleýin maksatlaryna, durnuklylygyň we howpsuzlygyň üpjün edilmegine hem-de döwletara gatnaşyklarynyň esasy hökmünde BMG-niň Tertipnamasynyň ýörelgeleriniň berkarar bolmagyna sazlaşykly çemeleşmeleriň ýagdaýlaryna özüniň ygrarlydygyny görkezdi. Häzirki zaman dünýäsiniň möhüm meselelerini çözmek boýunça hormatly Prezidentimiz Gurbanguly Berdimuhamedowyň öňe sürýän netijeli başlangyçlary deňhukukly halkara hyzmatdaşlygynyň ösdürilmegine ýurdumyzyň jogapkärçilikli çemeleşýändigini görkezýär.
Aýry-aýry döwletler bilen bolşy ýaly, halkara guramalary bilen hem köpugurly hyzmatdaşlygyň çäkleriniň işjeň giňeldilmegi netijesinde, ýurdumyzyň daşary syýasaty Milletler Bileleşiginiň goldawyna eýe boldy. 2015-nji ýylyň 3-nji iýunynda BMG-niň Baş Assambleýasynyň 69-njy mejlisinde “Türkmenistanyň hemişelik Bitaraplygy” atly kararnamanyň gaýtadan kabul edilmegi munuň subutnamasy boldy.
Döwletimiz daşary syýasatynyň esasy ugry bolan Bitaraplyk derejesini yzygiderli berjaý edip, ählumumy işlere barha işjeň goşulyp, parahatçylygyň we agzybirligiň, adamzadyň belent maksatlarynyň berkarar bolmagynyň bähbidine halkara gatnaşyklaryna uly goşant goşýar.
Dabara tamamlanandan soň, hormatly Prezidentimiz Gurbanguly Berdimuhamedow oňa gatnaşyjylar bilen hoşlaşyp, bu ýerden ugrady.


text:
Geçen hepde uly we ajaýyp baýramçylygyň Türkmenistanyň Garaşsyzlygynyň 25 ýyllygynyň nyşany astynda geçdi. Ruhubelentlik we joşgunlylyk ýagdaýynda geçirilen dabaralar eziz Watanymyzyň taryhynyň nobatdaky sahypasyna öwrülip, ýurdumyzyň ajaýyp üstünliklerini we ägirt uly mümkinçiliklerini, halkara giňişligindäki uly abraýyny aýdyň görkezdi.
“Garaşsyzlyk ata Watanymyzyň dünýä ýaň salýan beýik şan-şöhratydyr, türkmeniň milli buýsanjydyr. Şoňa görä-de, Mirasa sarpa goýmak, Watany özgertmek ýylynda biz Garaşsyzlygymyzyň 25 ýyllyk baýramyny ýurdumyzyň parahatçylygyň, döredijiligiň we ösüşiň ýoly bilen ynamly gadam urýandygyny, berkarar döwletimiziň barha berkeýändigini alamatlandyrýan köp sanly şanly wakalara besleýäris. Syýasatda, ykdysadyýetde, durmuş ulgamynda, ylymda we medeniýetde gazanylýan ajaýyp üstünliklere, ýetilýän belent sepgitlere, adamy döwletimiziň we jemgyýetimiziň in gymmatly hazynasy hasaplaýan Konstitusiýamyza guwanç duýgulary bilen garşy alýarys” diýip, hormatly Prezidentimiz Gurbanguly Berdimuhamedow Garaşsyzlyk baýramy mynasybetli watandaşlarymyza gutlagynda belledi.
Garaşsyzlyk gününiň hormatyna guralan dabaralara hem-de Dünýä
türkmenleriniň ynsanperwer birleşiginiň ХIХ maslahatynyň işine gatnaşmak üçin Türkmenistana gelen myhmanlaryň hatarynda daşary ýurtly ildeşlerimiz hem boldy. Işläp gelýän ýyllarynyň içinde DTYB
abraýly halkara guramasyna öwrülip, döwletimiziň çäklerinden alyslarda hem tanaldy. Dünýäniň 14 ýurdunda Birleşigiň 27 sany bölümi hereket edýär. Birleşigiň üç ýüzden gowrak toparlaýyn we ýüzlerçe, şol sanda dört ýüze golaý daşary ýurtly şahsy agzalary bar. Onuň düzüminde
toparlaýyn we şahsy agzalary bolup, olar ata Watany bilen ysnyşykly gatnaşyklary saklap, onuň üstünliklerine tüýs ýürekden buýsanýarlar.
Dünýäniň dürli künjeklerinden hormatly Prezidentimiziň adyna gelmegi dowam edýän köpsanly gutlag hatlarynda we telegrammalarda ýurdumyzyň açyk we netijeli syýasatynyň giň halkara goldawa eýe bolmagy öz beýanyny tapýar. Gutlag hatlarynyň dünýäniň esasy döwletleriniň baştutanlaryndan, halkara guramalarynyň ýolbaşçylaryndan gelip gowuşmagy milli Liderimiziň dünýä ýüzünde abraýynyň örän uludygyna şaýatlyk edýär.
Geçen hepdede geçirilen telefon söhbetdeşliginiň barşynda Türkiýe Respublikasynyň Prezidenti Rejep Taýyp Ärdogan hormatly Prezidentimiz Gurbanguly Berdimuhamedowy eziz Watanymyzyň Garaşsyzlygynyň şanly 25 ýyllygy bilen tüýs ýürekden gutlady. Iki döwletiň Baştutanlary türkmen-türk gatnaşyklarynyň ýokary derejesini kanagatlanma bilen belläp, ozal gazanylan ylalaşyklary, iki ýurduň durmuş-ykdysady ösüşiniň ileri tutulýan ugurlaryny nazara almak bilen, esasy ugurlarda ikitaraplaýyn hyzmatdaşlygyň häzirki ýagdaýyny we geljegini ara alyp maslahatlaşdylar.
Şeýle hem milli Liderimizi hem-de ähli türkmenistanlylary şanly sene bilen gutlan Özbegistan Respublikasynyň Prezidentiniň wezipesini ýerine ýetiriji Şawkat Mirziýoýew bilen hormatly Prezidentimiziň arasynda telefon arkaly söhbetdeşlik boldy. Söhbetdeşler ikitaraplaýyn gatnaşyklaryň dürli meseleleri barada pikir alşyp, söwda-ykdysady gatnaşyklary ösdürmek, düri pudaklardaky netijeli hyzmatdaşlygy işjeňleşdirmek üçin ägirt uly mümkinçilikleriň bardygyny bellediler.
Hormatly Prezidentimiz Gurbanguly Berdimuhamedowyň Hytaý Halk Respublikasynyň Türkmenistanda täze bellenen Adatdan daşary we Doly ygtyýarly ilçisi Sun Weýdun, Türkiýe Respublikasynyň Premýer-ministriniň orunbasary Ýyldyrym Tugrul Türkeş, Russiýa Federasiýasynyň Astrahan oblastynyň gubernatory Aleksandr Žilkin, Katar Döwletiniň şeýhler maşgalasynyň agzasy, “Faýsal” kompaniýasynyň baştutany şeýh Faýsal bin Naser Al-Tani, şeýle hem belli türk kompaniýalarynyň – “Çalyk Holding”, “Polimeks”, “Renaissanсe Holding”, Russiýanyň “ARETI”, Amerikanyň “John Deere”, Fransiýanyň belli “Sifal” kompaniýalarynyň ýolbaşçylary bilen geçiren duşuşyklarynyň çäklerinde döwletara gatnaşyklarynyň möhüm ugurlary ara alnyp maslahatlaşyldy.
Mejlisde Pakistan Yslam Respublikasynyň parlamentiniň wise-spikeri Murtaza Jawed Abbasiniň ýolbaşçylygyndaky wekilçilikli topar bilen duşuşyk geçirildi. Onuň barşynda söwda-ykdysady we medeni-gumanitar ugurlarda hyzmatdaşlyk etmegiň mümkinçiliklerine, şeýle hem netijeli gatnaşyklaryň esasyny düzýän parlamentara gatnaşyklaryň berkidilmegine aýratyn üns berildi.
Garaşsyzlyk gününiň öň ýanynda we baýramçylyk günleri türkmenistanlylar we daşary ýurtly myhmanlarymyz milli Liderimiziň ýolbaşçylygynda döretmegiň we gurmagyň belent sepgitlerine tarap ynamly gadam urýan Türkmenistanyň taryhyna nobatdaky şanly sahypalary ýazan ençeme wakalaryň şaýatlary boldular. Şol wakalaryň hatarynda ýurdumyzyň baş meýdançasynda geçirilen harby ýöriş hem-de zähmetkeşleriň baýramçylyk ýörişi, «Aşgabat” köpugurly sport toplumynyň merkezi stadionynda guralan teatrlaşdyrylan çykyşlar bolup, oňa ýurdumyzyň ähli welaýatlaryndan iň gowy döredijilik tolarlary, belli artistler, türgenler, talyp ýaşlar gatnaşdylar.
27-nji oktýabrda hormatly Prezidentimiz Gurbanguly Berdimuhamedow türkmen halkynyň täze taryhynda ägirt uly işleriň döredijilik kuwwatyny alamatlandyrýan Garaşsyzlyk binasyna gül goýmak dabarasyna gatnaşdy, şeýle hem Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi, oňa welaýatlaryň we Aşgabat şäheriniň häkimleri hem çagyryldy. Mejlisiň barşynda dabaraly ýörişiň jemleri jemlenildi hem-de döwlet durmuşynyň käbir möhüm meselelere seredildi.
“Halk hakydasy” ýadygärlikler toplumynyň çäginde Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň tabşyrmagy boýunça ýurdumyzyň harby we hukuk goraýjy edaralarynyň harby gullukçylaryna hem-de işgärlerine “Türkmenistanyň Garaşsyzlygynyň 25 ýyllygyna bagyşlanyp geçirilen dabaraly harby ýörişe gatnaşyja” atly ýubileý medalyny gowşurmak dabarasy boldy.
Paýtagtymyzdaky Mejlisler merkezinde geçirilen döwlet konserti Garaşsyzlyk gününe bagyşlanan medeni çäreleriň sanawynda aýratyn orun eýeledi. Baýramçylyk konsertine döwlet Baştutanymyz Gurbanguly Berdimuhamedow gatnaşdy.
Halkara ahalteke atçylyk sport toplumynda milli Liderimiziň gatnaşmagynda geçirilen dabaralar baýramçylyk şowhununyň üstüni ýetirdi. Mälim bolşy ýaly, gadym döwürlerden bäri gözelligi, syratlylygy bütin dünýäde haýran galdyryp gelýän “behişdi bedewlerimiziň” at çapyşyklary türkmen toýunyň bezegine öwrülýär. Şu şanly baýramçylykda hem şeýle boldy: Türkmenistanyň Prezidentiniň Baş baýragy ugunda iň gowy ahalteke bedewlerinde ussat çapyksuwarlar bäsleşdiler.
Hepdäniň beýleki wakalarynyň hatarynda paýtagtymyzda geçirilen döwlet Baştutanymyzyň “Türkmenistan” atly täze kitabynyň tanyşdyrylyş bar. Täze neşir eziz Watanymyzyň döwlet özygtyýarlylygynyň şanly 25 ýyllyk taryhynyň ýylýazgysy bolup durýar. Şeýle hem bu neşirde diňe bir taryhy babatda däl, eýsem, ýurdumyzyň geljegi nukdaýnazardan garaşsyzlyk eýýamynyň wakalary beýan edilýär.
Türkmenistanyň Döwlet medeniýet merkeziniň Döwlet kitaphanasynda hormatly Prezidentimiz Gurbanguly Berdimuhamedowyň türkmen halkynda uly sarpalanýan ussat Şükür bagşy hakynda gürrüň berýän “Parahatçylyk sazy, dostluk, doganlyk sazy” atly rus dilinde neşir edilen kitabynyň tanyşdyryş dabarasy boldy.
Türkmenistanyň Döwlet medeniýet merkeziniň döwlet muzeýine hormatly Prezidentimiziň aýdymynyň sözleriniň golýazma nusgasynyň gowşurylmagy ýurdumyzyň medeni durmuşynda nobatdaky şanly wakalaryň birine öwrüldi.
Noýabr aýynyň ahyrynda geçiriljek Aziýanyň halkara demir ýol ulag geçelgesiniň birinji nobatdakysyny Atamyrat-Ymamnazar (Türkmenistan) Akina (Owganystan Yslam Respublikasy) bölegini ulanmaga bermäge taýýarlyk görmegiň çäklerinde Akina owgan menzilinde türkmen demir ýol gurluşykçylary bu ýoluň soňky böleklerini çekdiler. Dabaranyň barşynda türkmen we owgan wekilleri giň gerimli taslama diňe goňşy ýurtlaryň däl-de, eýsem, tutuş sebitiň ykdysady taýdan ösmegi üçin uly ähmiýete eýe bolup, Ýewropany we Aziýany birleşdirýän ulag ýollarynyň möhüm bölegine öwrüler diýip bellediler.
Türkmenbaşy şäherinde Türkmenbaşydaky nebiti gaýtadan işleýän zawodlar toplumynyň buýurmasy esasynda gurlan ýokary amatlykly 4 gatly köp öýli ýaşaýyş jaýy ulanmaga berildi.
Türkmenistanyň wekilleri Indoneziýada geçirilen Aziýa-Ýuwaş ummany teleradiogepleşikler birleşiginiň (ABU) 53-nji Bas Assambleýasyna gatnaşdylar. ABU guramasyna agza bolan teleradiogepleşikler kompaniýalarynyň we beýleki köpçülikleýin habar beriş serişdeleriniň 200-den gowragynyň wekillerini bir ýere jemlän forumda geljek ýyl Aşgabatda geçiriljek Ýapyk binalarda we söweş sungaty boýunça V Aziýa oýunlary ara alnyp maslahatlaşylan esasy meseleleriň biri boldy.
Daşoguz welaýatynyň dolandyryş merkezinde futbol boýunça Türkmenistanyň Kubogyna final duşuşygy geçirildi. Aragatnaşyk ministrliginiň “Altyn asyr” topary indi üçünji gezek Kubogyň eýesi boldy.
… Eziz Watanymyzyň 25 ýyllygyna bagyşlanan dabaralar taryhyň nobatdaky sahypasyna öwrüldi. Şol günler ýurdumyzyň baş meýdançasyndan sazlaşykly ädimläp geçen türkmen esgerlerine bolan buýsanç duýgusy hem-de ajaýyp ahalteke bedewlerimiziň gözelligi, ak mermerli paýtagtymyz Aşgabadyň ajaýyplygy müňlerçe adamlary agzybirlik duýgusy gurşap aldy. Paýtagtymyzyň we ýurdumyzyň ähli welaýatlarynyň merkezi meýdançalarynda agşam asmanyň ajaýyp baýramçylyk feýerwerki bezände biz Berkarar döwletimiziň bagtyýarlyk döwründe milletiň mukaddes ruhundan ylham aldyk.


text:
Türkmenistan Nowruz baýramy mynasybetli Eýrana 1,000 tonna uny sowgat berýär.
Türkmenistanyň prezidenti iki ýurduň arasyndaky dostlukly we doganlyk gatnaşyklaryny berkitmek, şeýle-de Nowruz baýramy mynasybetli türkmen bugdaýynyň hasylyndan naz-nygmaty hezzet etmek maksady bilen, Eýran Yslam Respbulikasyna türkmen halkynyň adyndan 1,000 tonna uny sowgat bermek baradaky karara gol goýdy.
2010-njy ýylda Türkmenistanda 860,000 gektar ýerden 1,5 million tonna galla hasyly ýygnalypdy. 1991-nji ýylda bolsa Türkmenistan ýaňy öz garaşszylygyny ylgan edende, onuň bugdaý hasyly 70,000 tonna ýetýärdi.
Şondan soňky ýyllarda Türkmenistan azyk kynçylyklarynyň hötdesinden gelip bilmändigi üçin, Eýran goňşy ýurtlaryň arasyndan ilkinjileriň biri bolup, Türkmenistana öz ununy ugradypdy diýip, ITAR-TASS habar berýär.


text:
Sms-bäsleşiginiň ýeňijileri
Geçirilýän SMS-bäsleşiginiň 3-nji hepdäniň ýeňijileriniň jemi:
1-nji ýeri eýelän müşderi, Mary welaýatynyň ýaşaýjysy Orazdurdyýew Muhammetsapa Päliwanowiç jemi 100 800 bal toplap baýragy iPhone 7 gowşuryldy.
2-nji ýeri eýelän müşderi, Daşoguz welaýatynyň ýaşaýjysy Atabaýew Ataş jemi 87 920 bal toplap baýragy Samsung Galaxy S7 edge gowşuryldy.
3-nji ýeri eýelän müşderi, Ahal welaýatynyň ýaşaýjysy Melejäýew Mekan jemi 87 610 bal toplap baýragy Samsung TV gowşuryldy.
2017-nji ýeri eýelän müşderi, Lebap welaýatynyň ýaşaýjysy Berdiýewa Mamagül jemi 60 bal we 538 sekunt toplap baýragy BLU telefony gowşuryldy.Habarlar→


text:
Abazinler
Abazinler' - esasan, Garaçaý-Çerkes Awtonom Oblastynda ýaşaýan halk. Olaryň käbir toparlary Adygeý Awtonom Oblastynda hem-de Kislowodsk raýonunda duş gelýär. Ilatynyň sany 25 müň adam (1970). Abazinleriň ep-esli bölegi 19-njy asyryň 60-njy ýyllarynda Türkiýä göçüp barýar. Abazinleriň dili kawkaz dilleriniň adygeý-abhaz toparyna girýär. Olaryň asly musluman-sünnilerdir. Abazinleriň ata-babalary Gara deňziň gündogar kenarynda yaşapdyr. Etniki taýdan iki topara - tapaita we şkaraua diýen taýpalara bölünýär. Bu taýpalaryň dil aýratynlyklary häzir hem bar. Esasy kärleri geçmişde uzak öri meýdanlarynda mal bakmak, ekerançylyk, demirçilik hünärmentçiligi we ýüň-ýüplük egirmek bolupdyr. Biziň günlerimizde maldarçylyk, ekerançylyk, käbir ýerlerde emeli suwaryş arkaly bagçylyk, bakjaçylyk bilen meşgullanýarlar. Dili we medeniýeti boýunça abhazlara ýakyn. Bolşewik Rewolýusiýasyndan soň Abhazinleriň öz ene dilinde ýazuwy döredildi. Olar kabardin we rus dillerini, hatyny deň derejede bilýärler.


text:
Aşgabat şäherinde iki ýurduň daşary işler ministrleriniň orunbasarlarynyň derejesinde Türkmenistanyň we Gyrgyz Republikasynyň daşary işler ministrlikleriniň arasynda syýasy geňeşmeleriň nobatdaky tapgyry geçirildi. Geňeşmeleriň dowamynda ikitaraplaýyn gatnaşyklaryň häzirki ýagdaýyna we syýasy, söwda-ykdysady, medeni-gumanitar çygyrlaryndaky mümkinçiliklerine seljerme berildi. Taraplar özara bähbtli hyzmatdaşlygyň netijeli ösüşini kanagatlanma bilen bellediler we yzygiderli geçirilýän syýasy geňeşmeleriň …Dowamy »
Palestina Döwletiniň Ilçisi Ynanç Hatlarynyň Nusgasyny Gowşurdy
Türkmenistanyň Daşary işler ministri Palestina Döwletiniň Türkmenistandaky Adatdan daşary we Doly ygtyýarly Ilçisi jenap Hossein Ali Mustafa Gannam bilen duşuşdy. Duşuşygyň başynda Ilçi özüniň ynanç hatlarynyň nusgasyny gowşurdy. Gepleşikleriň dowamynda taraplar Türkmenistan bilen Palestinanyň arasyndaky gatnaşyklara uly itergi beren ýokary derejedäki saparlaryň ähmiýetini bellediler. Türkmenistan bilen Palestina Döwletiniň arasyndaky syýasy, …Dowamy »
ÝHHG-niň Parlament Assambleýasynyň Wekilleri Bilen Duşuşyk
Türkmenistanyň DIM-niň binasynda türkmen paýtagtyna iş sapary bilen gelen, Daniýa Patyşalygynyň Parlamentiniň deputaty, ÝHHG-niň Parlament Assambleýasynyň ýanyndaky Daniýanyň wekiliýetiniň ýolbaşçysy Peter Ýýuela Ýenseniň ýolbaşçylygyndaky ÝHHG-niň Parlament Assambleýasynyň wekiliýeti bilen duşuşyk geçirildi. Duşuşygyň dowamynda Türkmenistanyň ÝHHG we ÝHHG-niň Parlament Assambleýasy bilen hyzmnatdaşlygyň häzirki ýagdaýy we bar bolan mümkinçilikleri seljerildi. Ýurduň ÝHHG-niň …Dowamy »
Türkmenistanyň Prezidenti Palestina Döwletiniň Adatdan Daşary we Doly Ygtyýarly Ilçisinden Ynanç Hatyny Kabul Etdi
Türkmenistanyň Prezidenti Gurbanguly Berdimuhamedow Palestina Döwletiniň Türkmenistanda täze bellenilen Adatdan daşary we Doly ygtyýarly ilçisi Hossein Ali Mostafa Gannamy kabul etdi. Ol döwlet Baştutanymyza ynanç hatyny gowşurdy. Diplomat milli Liderimize wagt tapyp kabul edendigi üçin hoşallyk bildirip, Palestinanyň Prezidenti Mahmud Abbasyň mähirli salamyny hem-de Palestina sapar bilen gelmek baradaky çakylygyny …Dowamy »
Türkmenistanyň Prezidenti Beýik Britaniýanyň Ýolbaşçylaryna Gynanç Bildirdi
Türkmenistanyň Prezidenti Gurbanguly Berdimuhamedow Beýik Britaniýanyň we Demirgazyk Irlandiýanyň Birleşen Patyşalygynyň Şazenany Ýelizaweta II we Premýer-ministri hanym Tereza Meýe London şäherinde bolup geçen, adam pidalaryna we şikes ýetmelerine getiren terrorçylyk zerarly gynanç hatyny iberdi. “Türkmenistan terrorçylygyň we ekstremizmiň islendik ýüze çykmalaryny juda aýgytly ýagdaýda ýazgarmak bilen, bu apata garşy göreşmek …Dowamy »
ÝHHG-nyň Aşgabatdaky Merkezi Geljekki Diplomatlary Taýýarlamakda Ýardam Berýär
Aşgabatda ÝHHG-nyň ýardam bermeginde gurnalan Türkmenistanyň Daşary işler ministrliginiň Halkara gatnaşyklary institutynyň we Halkara ynsanperwer ylymlary we ösüş uniwersitetiniň mugallymlary we talyplary üçin niýetlenen diplomatiýa boýunça bäş günläp dowam eden okuw-maslahaty öz işini tamamlady. “Aşgabatdaky ÝHHG-nyň merkezi özüniň ygtyýarlyklarynyň çäklerinde Türkmenistanyň dürli ugurlardaky hünärmenlerine özleriniň hünär derejelerini kämilleşdirmekde ýardamlar bermäge …Dowamy »
(TENDER) Petronas Çarigali (Turkmenistan) Kompaniýasy Bäsleşik Yglan Edýär
Bäsleşik 2017-nji ýylyň 29-njy Martyna (29.03.2017) çenli dowam eder. «Petronas Çarigali (Turkmenistan) Sdn Bhd (PÇ(T)SB)» kompaniýasy şu aşakdaky tendere gatnaşmagy teklip edýär: PCT/TOD/2017/006 – «INDUSTRIAL RB211» gaz turbinalary üçin gazturbina enjamlaryna tehniki hyzmat bermek we düýpli abatlamak boýunça Ýokarda görkezilen tenderleriň islendigine gatnaşmaga isleg bildirýän kompaniýalar şu resminamalary tabşyrmalydyrlar: – …Dowamy »
Döwlet Sylaglaryna we Hormatly Atlara Mynasyp Bolan Medeniýet Işgärlerini Sarpalamak Dabarasy Geçirildi
Mary welaýatynyň Ruhyýet köşgünde hormatly Prezidentimiz Gurbanguly Berdimuhamedowyň tabşyrygy boýunça milli Liderimiziň Permanyna laýyklykda, döwlet sylaglaryna we hormatly atlara mynasyp bolan medeniýet, sungat, döredijilik işgärlerini we bilim ulgamynyň işgärlerini sarpalamak dabarasy geçirildi. Döwlet Baştutanymyzyň Kararyna laýyklykda, şeýle hem ýurdumyzyň raýatlarynyň bir topary Türkmenistanyň Prezidentiniň pul baýraklary bilen sylaglanyldy. Bu baýramçylyk …Dowamy »
Halkara Nowruz Güni Mynasybetli Dabaralar
Türkmenistanlylar Milli bahar baýramyny hem-de Halkara Nowruz gününi köpöwüşginli dabaralar, şatlyk-şagalaň we ruhubelentlik, iň ýagşy umyt-arzuwlar bilen garşyladylar. Şu günüň esasy wakalary Mary şäherinde, köpçülikleýin medeni çäreleriň guralýan ýeri bolan “Türkmeniň ak öýi” binasynyň golaýyndaky meýdançada geçirildi. Nowruz baýramy mynasybetli guralan dabara gatnaşmak üçin bu ýere Mejlisiň Başlygy, hökümetiň agzalary, …Dowamy »
Türkmenistanyň Prezidentine Mähirli Gutlaglar
Türkmenistanyň Prezidentine Özbegistan Respublikasynyň Prezidentinden. Onuň Alyhezreti, Türkmenistanyň Prezidenti jenap Gurbanguly Berdimuhamedowa Hormatly Gurbanguly Mälikgulyýewiç! Size hem-de doganlyk türkmen halkyna Nowruz bahar baýramy mynasybetli tüýs ýürekden çykýan gutlaglarymy we iň oňat arzuwlarymy ibermek mende uly kanagatlanma döredýär. Gadymy hem-de baky juwan Nowruz tebigatyň galkynmagyny we täzelenişi alamatlandyrýar, döwletlerimiziň we halklarymyzyň …Dowamy »


text:
Soňky alty aýdan bäri Türkmenabadyň bazarlarynda doňuz eti satylýan nokatlaryň sany gün-günden köpelýär. Türkmenabat şäheriniň “Gök bazar” diýlip tanalýan bazarynda öň doňuz etini satýan bir-iki sany söwda nokady bolan bolsa, häzir şeýle söwda nokatlarynyň sany on töweregi.
Türkmenabadyň "Gök bazarynda" doňuz eti
Şol bir wagtyň özünde-de öň satylmaýan ýerlerde hem doňuz etini satýan täze söwda nokatlary peýda bolup başlady. Diňe çig et däl, doňuz etini kakadyp, bazaryň beýleki ýerlerinde satýan söwdagärleriň hem sany barha artýar.
Kakadylan doňuz ýagyny we etini satýanlaryň käbirleriniň aýtmagyna görä, olaryň öz müşderilerine haryt ýetişdirip bilmeýän wagty hem bolýar. “Nähilem bolsa, kakadylan et üçin wagt gerek, çig et satanyň ýaly bolmaýar” diýip, doňuz etini satýan, özüni Myrat diýip tanadan satyjy gürrüň berýär.
Täzelik bolmasa-da...
Döňüz eti Türkmenistanyň käbir welaýatlarynda, esasanam Lebabyň merkezi Türkmenabatda, öňdenem satylýar. Doňuz etine, esasanam, Türkmenistanyň etniki ruslary ýykgyn edýärler. Onsoň, etniki ruslaryň sany köp bolan beýleki şäherlerde-de, doňuz etiniň satylmagy täzelik däl.
Emma geçen birnäçe ýylyň dowamynda, aýratynam Türkmenabatda, doňuz etini satýan nokatlaryň sany göz-görtele azalypdy. Onuň sebäpleri barada takyk maglumat ýok, emma 1996-njy ýylda Saparmyrat Nyýazow tarapyndan döwlete degişli doňuz fermalarynyň hemmesiniň ýapylmalydygy baradaky kararyň çykarylmagynyň, doňuz etini satýan nokatlaryň azalmagyna sebäp bolandygyny aýdýanlar bar.
Türkmenabadyň "Gök bazarynda" doňuz eti
Şol karary garaşsyzlyk ýyllarynda azyk, iýmit ugrundan öňden gelýän türkmen däbine eýermegiň netijesi hökmünde suratlandyranlar hem bolupdy.
Emma halk arasyndaky gürrüňe görä, doňuz etini satýan nokatlaryň azalmagynyň ýene bir sebäbi bar, ol hem geçen ýyllarda etniki ruslaryň ýurdy köpçülikleýin terk etmegi we ilatyň belli bir gatlagynyň yslam dinine has ýykgyn etmegi bilen bagly.
Soňky aýlaryň dowamynda bolsa doňuz eti satylýan şeýle nokatlaryň gaýtadan köpelip başlamgy dürli soraglar döredýär. Käbir ýaşaýjylaryň aýtmagyna görä, onuň bir sebäbi ýurtda soňky aýlarda etiň bahasynyň göz-görtele gymmatlamagyndan.
Etiň bahasy geçen ýylyň soňky çärýeginde gymmatlap, sygyr etiniň bir kilogramynyň bahasy 10 manatdan 20 manada çykdy. Bu gymmatçylyk henizem dowam edýär. Emma häzirki döwürde doňuz etiniň bir kilogramy bolsa 9-12 manat aralygynda.
Beýleki mallaryň etiniň gymmatlygyna galmagy hem doňuz etine bolan talaby artdyrýar. Türkmenabadyň dünýä bazarynda doňuz etiniň söwdasyny edýän Altynyň aýtmagyna görä, ol her gün ortaça 100-150 kg töweregi doňuz etini satýar.
Türkmenabadyň "Gök bazarynda" doňuz eti
Ýöne doňuz etiniň söwda nokatlarynyň köpelmegi doňuz etini iýmeýän käbir adamlary alada goýýar. Onuň sebäbi, doňuz eti arzan bolany üçin, naharhanalarda onuň beýleki etlere garylyp, müşderilere hödürlenýän halatlarynyň bolýandygy baradaky gürrüňler bilen bagly.
Bu ýagdaýy Altynyň berýän gürrüňleri hem belli bir derejede tassyklaýar. Onuň aýtmagyna görä, onuň müşderileriniň esasy gatlagy kafeler we naharhanalardyr. Şeýlelikde häzirki döwürde Türkmenabatda kafedir-naharhanalarda iýmitlenýän adamlaryň naharyň etiniň haýsy malyňkydygyny soraýan halatlaryna ýygy-ýygydan duş gelinýär.
Talabyň köpelmegi doňuz etini satýanlar bilen bir hatarda doňuz saklaýanlaryň hem sanynyň gitdigiçe köpelmegine sebäp bolýar. Altynyň aýtmagyna görä, ol doňuz etini Lebap welaýatynyň Hojambaz etrabyndan alyp gelýär.
Doňuzyň diňe etraplarda däl, hatda Lebabyň merkezi Türkmenabatda saklanýan ýerleriniň hem bardygy aýdylýar. Türkmenabadyň çeti bolan daça diýilýän ýeriniň ýaşaýjysy Meýlis öz goňşusynyň hem doňuz saklaýanadygyny Azatlyk Radiosyna gürrüň berdi.
Doňuz saklaýan obalaryň bolşy ýaly, doňuz saklanmagyna garşy çykýan obalaram Lebapda az däl. 2000-nji ýyllaryň başlarynda Lebap welaýatynyň Dänew etrabynyň ýaşulularynyň doňuz saklan hojalygyň toýuna-ýasyna barmaly däl edendikleri barada hem gürrüňler peýda bolupdy.


text:
Institut aşakdaky ugurlar boýunça talyplyga kabul edýär:
1. Aktýorçylyk sungaty we režissura (hünärler: drama we kino aktýory; estrada we sirk oýunlarynyň artisti; gurjak teatrynyň aktýory; grim; teleradio-gepleşikleri guramak we alyp barmak; telewideniýe režissurasy; ses režissurasy; kino režissurasy; drama režissurasy; yşyk bilen bezemek; telekinooperatorçylyk; teatr öwreniş we dramaturgiýa).
2. Medeni-dynç alyş çärelerini guramak we ýola goýmak (hünärler: medeni-köpçülik çärelerini guramak; folklor toparyny guramak we dolandyrmak; milli tans toparyny guramak we dolandyrmak; höwesjeň aýdym-saz toparyny guramak we dolandyrmak; taryhy ýadygärlikleri rejelemek).
3. Kitaphanaçylyk we muzeýşynaslyk (hünärler: kitaphana işini guramak; muzeý işini guramak; iş kagyzlarynyň dolanyşygyny guramak we arhiw işi; ylmyň we tehnikanyň maglumatlar bilen üpjünçiligi).
Instituta Türkmenistanyň umumy orta ýa-da orta hünär bilimli, ýaşy 35-den geçmedik raýatlary giriş synaglarynyň netijeleri boýunça bäsleşik esasynda kabul edilýär.
Resmi iş kagyzlary
Resmi iş kagyzlary Aşgabat şäherinde 2011-nji ýylyň 11—29-njy iýuly aralygynda kabul edilýär.
Resmi iş kagyzlarynyň sanawy:
- bellenilen nusgada rektoryň adyna ýazylan arza;
- bellenilen nusgadaky sowalnama (anketa);
- umumy orta (ýa-da orta hünär) bilim baradaky resminama (asyl nusgasy),
Türkmenistanyň Medeniýet we teleradioýaýlymlar ministrliginiň garamagyndaky ýörite we orta sazçylyk, çeperçilik we sungat okuw mekdeplerini tamamlap iki ýyllyk iş tejribeligini geçýän ýaşlar üçin orta hünär bilim hakyndaky wagtlaýyn şahadatnamanyň nusgasy;
- Türkmenistanyň Saglygy goraýyş we derman senagaty ministrligi tarapyndan bellenilen nusgadaky saglyk kepilnamasy;
- soňky okan ýerinden (işlän ýerinden, harby bölümden) häsiýetnama;
- 3x4 möçberde alty sany fotosurat;
- işleýänler üçin zähmet depderçesiniň tassyklanan göçürmesi;
- giriş synaglaryndan üstünlikli geçen ýagdaýynda bäsleşiksiz okuwa kabul edilýän ýetim çagalar we ene-atasynyň hossarlygyndan mahrum bolan çagalar, maýyp çagalar‚ lukmançylyk-durmuş taýdan anyklaýyş edaralarynyň netijenamasy esasynda degişli bilim edaralarynda okamak gadagan edilmedik I we II topar maýyplary, harby gulluk borçlaryny ýerine ýetirýän wagty wepat bolan harby gullukçylaryň çagalary, şeýle hem giriş synaglaryndan üstünlikli geçen ýagdaýynda artykmaçlyklardan peýdalanýan okuwa girýän ýylynda mekdep okuwçylarynyň dersler boýunça döwlet bäsleşiginiň ýeňijileri, umumy bilim dersleri boýunça halkara bäsleşiklerine gatnaşan Türkmenistanyň ýygyndy toparynyň agzalary, taýýarlygyň döredijilik ugurlary (hünärleri) boýunça bilim edaralaryna girýän milli we halkara döredijilik bäsleşikleriniň ýeňijileri şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýän ýokarda görkezilen resminamalar bilen birlikde resminamalary kabul edýän iş toparyna aşakdakylary görkezýär we nusgalaryny tabşyrýar:
- şahsy pasportyny;
- Türkmenistanyň Ýaragly güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähaty.
Dalaşgär talyplyga kabul edilmek üçin artykmaç hukukdan peýdalanýandygyny tassyklaýan beýleki resminamalary görkezip biler.
Giriş synaglary
Giriş synaglary we okuwa kabul edilmek Türkmen döwlet medeniýet institutynda (Aşgabat ş.) geçirilýär.
Giriş synaglary aşakdaky dersler boýunça geçirilýär:
drama we kino aktýory hünäri — saýlanan hünär boýunça ukybyny barlamak (sahnada hereket üsti bilen), Türkmen dili we edebiýaty;
teleradiogepleşikleri guramak we alyp barmak, telekinooperatorçylyk, kino režissurasy, gurjak teatrynyň aktýory hünärleri — saýlanan hünär boýunça ukybyny barlamak (ýatdan, görkezmek arkaly), türkmen dili we edebiýaty;
grim hünäri—saýlanan hünär boýunça ukybyny barlamak, türkmen dili we edebiýaty;
estrada we sirk oýunlarynyň artisti hünäri—saýlanan hünär boýunça ukybyny barlamak, türkmen dili we edebiýaty;
drama režissurasy, telewideniýe režissurasy hünärleri — saýlanan hünär boýunça ukybyny barlamak (sahnada hereket üsti bilen işlemek we öz pikiriňi ýazuw üsti bilen beýan etmek), türkmen dili we edebiýaty;
ses režissurasy hünäri — saýlanan hünär boýunça ukybyny barlamak (akus¬tika, saz ugrundan ukyby), türkmen dili we edebiýaty;
yşyk bilen bezemek hünäri — saýlanan hünär boýunça ukybyny barlamak (fizikanyň we optikanyň kanuny, teatr we kino boýunça umumy düşünje), türkmen dili we edebiýaty;
teatr öwreniş we dramaturgiýa hünäri — saýlanan hünär boýunça ukyby-ny barlamak (ýazmaça), türkmen dili we edebiýaty;
medeni-köpçülik çärelerini guramak hünäri — saýlanan hünär boýunça ukybyny barlamak, türkmen dili we edebiýaty;
folklor toparyny guramak we dolandyrmak, milli tans toparyny guramak we dolandyrmak hünärleri — saýlanan hünär boýunça ukybyny barlamak (ýatdan, hereket üsti bilen), türkmen dili we edebiýaty;
höwesjeň aýdym-saz toparyny guramak we dolandyrmak hünäri — saýlanan hünär boýunça ukybyny barlamak (sesi we saz gurallarynyň üsti bilen), türkmen dili we edebiýaty;
taryhy ýädygärlikleri rejelemek hünäri — Türkmenistanyň taryhy, türkmen dili we edebiýaty;
kitaphana işini guramak, muzeý işini guramak, iş kagyzlarynyň dolanyşygyny guramak we arhiw işi, ylmyň we tehnikanyň maglumatlar bilen üpjünçiligi hünärleri — Türkmenistanyň taryhy, türkmen dili we edebiýaty.
Dersler boýunça giriş synaglary Türkmenistanyň orta mekdepleriniň okuw maksatnamalarynyň esasynda geçirilýär.
Dersler boýunça giriş synaglary dilden döwlet dilinde geçirilýär.
Giriş synaglarynyň tertibinde bellenilen wagtda synaga esassyz sebäplere görä gelip bilmedikler ýa-da dersleriň biri boýunça synagdan geçip bilmedikler ondan soňky synaglara goýberilmeýär.
Giriş synaglarynyň netijeleri boýunça deň mukdarda baha alanlardan talyplyga kabul edilmek üçin artykmaç hukukdan aşakda görkezilenler peýdalanýarlar:
- harby gullugy tamamlap gelenler.